CELEX: C2006/036/15
Language: et
Date: 2006-02-11 00:00:00
Title: Euroopa Kohtu (kolmas koda)  15. detsembri 2005.  aasta otsus kohtuasjas C-63/04 (High Court of Justice (England & Wales) Chancery Division'i eelotsusetaotlus): Centralan Property Ltd  versus  Commissioners of Customs & Excise (Kuues käibemaksudirektiiv — Artikli 20 lõige 3 — Kapitalikaubad — Sisendkäibemaksu mahaarvamine — Mahaarvamise korrigeerimine — Kinnisvara — Võõrandamine kahe seotud tehinguga, millest üks on maksust vabastatud ning teine maksustatav — Jaotus)

11.2.2006   
            
            
               ET
            
            
               Euroopa Liidu Teataja
            
            
               C 36/9
            
         
      EUROOPA KOHTU
   
   (kolmas koda)
   15. detsembri 2005. aasta otsus
   kohtuasjas C-63/04 (High Court of Justice (England & Wales) Chancery Division'i eelotsusetaotlus): Centralan Property Ltd versus Commissioners of Customs & Excise (1)
   
   (Kuues käibemaksudirektiiv - Artikli 20 lõige 3 - Kapitalikaubad - Sisendkäibemaksu mahaarvamine - Mahaarvamise korrigeerimine - Kinnisvara - Võõrandamine kahe seotud tehinguga, millest üks on maksust vabastatud ning teine maksustatav - Jaotus)
   (2006/C 36/15)
   Kohtumenetluse keel: inglise
   Kohtuasjas C-63/04, mille esemeks on EÜ artikli 234 alusel High Court of Justice (England & Wales) Chancery Division'i (Suurbritannia) 21. veebruari 2003. aasta otsusega esitatud eelotsusetaotlus, mis saabus Euroopa Kohtusse 13. veebruaril 2004, menetluses Centralan Property Ltd v. Commissioners of Customs & Excise, tegi Euroopa Kohus (kolmas koda), koosseisus: koja esimees A. Rosas, kohtunikud A. La Pergola, J.-P. Puissochet, U. Lõhmus ja A. Ó Caoimh (ettekandja); kohtujurist: J. Kokott, kohtusekretär: vanemametnik L. Hewlett, 15. detsembril 2005 otsuse, mille resolutiivosa on järgmine:
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ artikli 20 lõiget 3 tuleb tõlgendada nii, et kui kapitalikauba kohta 999 aastaks sõlmitud üürileping antakse isikule märkimisväärse ettemaksu eest ja selle kaubaga seotud täieliku omandiõiguse tagasisaamise õigus (freehold reversion) antakse kolm päeva hiljem üle teisele isikule tunduvalt madalama hinna eest ja kui need kaks tehingut
   
               —
            
            
               on lahutamatult seotud, ja
            
         
               —
            
            
               koosnevad esimesest tehingust, mis on maksust vabastatud ja teisest tehingust, mis on maksustatav;
            
         
               —
            
            
               on nimetatud investeerimiskauba omanikuna käsutamise õiguse ülemineku tõttu selle direktiivi artikli 5 lõike 1 mõttes kaubatarned,
            
         siis loetakse, et kõnealust kaupa kasutati kuni korrigeerimisperioodi lõpuni majandustegevuse eesmärgil, mis on eeldatavalt osaliselt maksustatav ja osaliselt maksuvaba proportsionaalselt nende kahe tehingu vastavatele väärtustele.
   
      (1)  ELT C 85, 3.4.2004.